 Madaxweynuhu wuxuu amray oo nagu saaray guddi Wasiiro ah in loo doono dekedda Berbera maal-gashi caalami ah, waxaannu samaynay bidh caalami ah, dunidana waxaannu u ban-dhiganay in aannu doonayno cid nala guusha maal-gashiga Dekedda Berbera, waxa soo dalbaday shirkado badan oo caalami ah, oo dunida laga yaqaano shirkada DPWorld ayaa ka mid ahayd, waxa ay noqotay shirkadii aannu u aragnay inay faaiido badan ay leedahay oo kaga duwan tahay kuwa kale, inoogana maslaxad badan tahay. 